Anugerah Juara Lagu ke-17

Anugerah Juara Lagu ke-17 2002 yang diadakan pada 12 Januari 2003 diadakan buat kali ke-17. Kebiasaannya AJL diadakan pada akhir tahun, tetapi bagi edisi ke-17, ia diadakan pada awal tahun berikutnya. Edisi ke-18 diadakan pada 28 Disember tahun yang sama, tetapi selepas itu, AJL bermula dari edisi ke-19 akan diadakan pada awal tahun berikutnya sehingga sekarang. Pertandingan ini diadakan di Dewan Merdeka, Pusat Dagangan Dunia Putra, Kuala Lumpur, lokasi penganjuran sehingga edisi ke-12.

Barisan juri edisi ke-17 adalah M. Nasir, Sharifah Aini, Khadijah Hashim (novelis), Ahmad Izham Omar, Habsah Hassan, Freddie Fernandez, Aishah, Khairil Johari Johar dan diketuai oleh Datuk Johari Salleh. Juruaudit dalaman TV3 ialah Puan Zuraidah Atan.

Finalis
Untuk melihat senarai semi-finalis untuk Juara Lagu ke-17 , sila lihat Separuh Akhir Muzik Muzik ke-17.
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.

Berikut adalah senarai finalis mengikut turutan giliran persembahan yang berentap di AJL ke-17:

  Penulis lirik Mustapha Daud (lebih dikenali sebagai Tapai) mendaftarkan hakcipta atas dua nama pengkarya bersama iaitu Zaiton Daud (sebagai Maya Sari ) dan Rohayah Daud (sebagai Alam Maya).

Pemenang
 Juara Lagu: "Keliru" (Ajai & Nurul/Aidit Alfian/Aidit Alfian)

 Juara Kategori:
 Irama Malaysia: "Nirmala" (Siti Nurhaliza/Suhaimi Mohd Zain(Pak Ngah)/Ce'kem)
 Balada: "Menadah Gerimis" (Ziana Zain/Azmeer/Azmeer)
 Pop Rock: "Keliru" (Ajai & Nurul/Aidit Alfian/Aidit Alfian)

 Vokal Terbaik: Liza Hanim ("Gelisah Mimpi")
 Persembahan Terbaik: Siti Nurhaliza ("Nirmala")

Jemaah Juri
 Johari Salleh (Ketua Juri)
 Sharifah Aini
 M. Nasir
 Khadijah Hashim
 Freddie Fernandez
 Ahmad Izham Omar
 Aishah
 Habsah Hassan
 Khairil Johari Johar
 Zuraidah Atan (Ketua Juruaudit )

Untuk merujuk senarai penuh juri-juri yang pernah dilantik sepanjang penganjuran AJL, sila lihat Senarai Jemaah Juri Anugerah Juara Lagu.

Trivia

 Ajai & Nurul merupakan pasangan duet kedua yang memenangi Anugerah Juara Lagu setelah M. Nasir & Jamal Abdillah menang pada AJL 12 1997.

 Kemenangan lagu Keliru juga dikatakan telah menimbulkan banyak kontoversi apabila sesetengah juri memberi kenyataan kepada media bahawa Keliru bukan lagu pilihan mereka untuk menjadi juara. Apapun pemilihan lagu Keliru menjadi penanda aras kepada perubahan muzik Pop Malaysia yang lebih progresif di tahun-tahun selepasnya. Keliru menepati ciri juara

 Kemunculan semula Kumpulan Exist ke peringkat akhir AJL selepas kali terakhir muncul pada 1994, 8 tahun sebelum itu. Lagu berhantu mereka, "Jesnita" terkandas pada peringkat separuh akhir, termasuk juga lagu popular kumpulan pop/rock alternatif, OAG dengan lagu "Slumber" dan kumpulan rock Spider yang kian meningkat populariti dengan lagu "Aladin".

 Buat julung kalinya kategori Vokal Terbaik diperkenalkan pada AJL ke-17 ini menampilkan Liza Hanim sebagai pemenang.Disebabkan kategori baru Vokal Terbaik diperkenalkan pada AJL kali ini, rata-rata peserta terutamanya peserta wanita memberikan persembahan vokal yang mantap untuk merangkul anugerah tersebut.

 Syura menjadi penyanyi paling muda beraksi di AJL 17. Beliau berusia 16 tahun ketika bertanding. Semasa Anugerah Juara Lagu 26, Najwa Latiff pula mengulangi sejarah yang sama (bertanding pada umur 16 tahun).

 Edisi ini menampilkan penyertaan pertama kali Raja Dangdut Gelek, Dato' M. Daud Kilau di AJL.

17